Caz dramatic în Algeria! Un bărbat în vârstă de 45 de ani a fost găsit în grajdul unui vecin după 26 de ani de la momentul în care a fost dat dispărut. În tot acest timp, Omar bin Omran se afla la doar 100 de metri distanță de casa în care locuia. Cum a fost ținut captiv mai bine de 2 decenii?
Scene de coșmar în centrul Alegriei! Un bărbat în vârstă de 45, care fusese dat dispărut de familie în urmă cu 26 de ani, a fost găsit la doar 100 de metri de casa în care a locuit, în grajdul unui vecin. Iată cum a fost posibil să supraviețuiască atât de mult timp fiind ținut captiv!
Omar bin Omran a fost dat dispărut în anul 1998, pe vremea când era doar un adolescent. Familia sa nu s-a oprit niciodată din al căuta, chiar dacă autoritățile nu le-au dat prea multe șanse că îl vor găsi. Cu toate acestea, după 26 de ani în care nu a trecut o zi fără să se gândească la el, bărbatul a fost găsit la doar 100 de metri de casă. Jandarmii au efectuat o percheziție domiciliară unui vecin, după ce au primit un denunț anonim.
Potrivit comunicatului emis de biroul procurorului din guvernoratul Djelfa, bărbatul în vârstă de 45 de ani a fost găsit într-un adăpost subteran improvizat în grajdul unui vecin. Momentul în care Omar a fost scos dintr-o gaură săpată în pământ a fost filmat, iar imaginile au devenit virale pe rețelele de socializare.
Presa locală a relatat că Omar bin Omran a fost ținut ostatic într-o închisoare subterană improvizată, oferindu-i-se o posibilitate mică de a vedea și a auzi ceea ce se întâmpla la exterior, cu ajutorul unor mici deschideri. Mai mult, se pare că acesta nu a putut evada sau comunica cu lumea exterioară din cauza faptului că răpitorul i-ar fi făcut o vrajă. Se pare că acesta ar fi fost motivul care l-a împiedicat atât de mult timp să strige după ajutor.
De asemenea, poliția locală a transmis că un bărbat în vârstă de 61 de ani a fost arestat, acesta fiind suspectat de privarea de libertate a lui Omar bin Omran, notează BBC. Bănuitul avea un loc de muncă stabil, fiind funcționar public, și era domiciliat la mai puțin de 100 de metri de adresa bărbatului în vârstă de 45 de ani.
În urma acestei descoperiri, comunitatea locală este în stare de șoc. Cazul a atras atenția națională și continuă să fie investigat de oamenii legii pentru a afla cu exactitate cum a fost posibil ca Omar bin Omran să fie ascuns timp de 26 de ani atât de aproape de casă. Momentan, motivul pentru care bărbatul a fost răpit rămâne un mister.